Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву пуномоћника “CERBING“ доо – Масариков Трг бб, Лесковац, МБ 21058190, ПИБ 108739265, чији је законски заступник Милан Јовић, Владе Ђорђевића бр. 25, Лесковац, ЈМБГ 2009978740019, а у име ГДП „БАНКОВИЋ“ доо, Милентија Поповића бб, Црна Трава, МБ 20042877, ПИБ 104174747, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** захтев пуномоћника “CERBING“ доо – Масариков Трг бб, Лесковац, чији је законски заступник Милан Јовић, а у име ГДП „БАНКОВИЋ“ доо, Милентија Поповића бб, Црна Трава, **за издавање локацијских услова за изградњу резервоара за нафту и гас на кп.бр.** **1175/1 КО Сува Морава**, **због неиспуњења формалних услова за даље поступање по захтеву.**

**О б р а з л о ж е њ е**

Пуномоћник “CERBING“ доо – Масариков Трг бб, Лесковац, чији је законски заступник Милан Јовић, а у име ГДП „БАНКОВИЋ“ доо, Милентија Поповића бб, Црна Трава, поднео је дана 21.06.2016.године захтев за издавање локацијских услова за изградњу резервоара за нафту и гас на кп.бр. 1175/1 КО Сува Морава. У поступку прибављања локацијских услова електронским путем кроз обједињену процедуру, од стране имаоца јавних овлашћења – МУП, Сектор за ванредне ситуације, Врање утврђено је да приложено идејно решење не садржи опис постојећих објеката као и опис технолошког процеса који се одвија што није у складу са чланом 7 став 1 тачка 4 Закона о запаљивим и горивим течностима и запаљивим гасовима.

Сходно наведеном имаоц јавних овлашћења – МУП, Сектор за ванредне ситуације, Врање је утврдио да приложено идејно Решење не садржи податке неопходне за издавање услова за пројектовање и прикључење, односно да садржина није у складу са чланом 7 Закона о запаљивим и горивим течностима и запаљивим гасовима те је о томе сходно члану 30 Уредбе о локацијским условима обавестио овај орган дописом број 09/11/3 217-6642/16-1 од 01.07.2016.године.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони све утврђене недостатке, надлежни орган ће поступати по том измењеном-усаглашеном захтеву, у противном, овај закључак остаје на снази, односно донеће се закључак о коначном одбацивању, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-1612-LOC-6/2016, заводни број 350-61/2016-04 дана 14.07.2016.године.**

**РУКОВОДИЛАЦ,**

**Љиљана Мујагић,дипл.просторни планер**